Rao Heidmets

Rao Heidmets (sündinud 15. septembril 1956 Pärnus) on Eesti animafilmirežissöör.

Rao Heidmets on lõpetanud 1976. aastal Lydia Koidula nimelise Pärnu 2. Keskkooli ja 1981. aastal Tallinna Polütehnilise Instituudi elektriinsenerina.

Heidmets on korraldanud animatsiooni töötubasid Eestis, Saksamaal, Hiinas, USA-s ja Mehhikos. Ta on õpetanud animatsiooni, filmirežiid ja loovmõtlemist Tartu Kõrgemas Kunstikoolis, Balti Filmi- ja Meediakoolis, Eesti Kunstiakadeemias ja IT Kolledžis.Filmitalu 

2013. aastal ilmus Rao Heidmetsa "Animaõpik" – Eesti esimene algajatele mõeldud animatsioonikäsiraamat. 2019. aastal ilmus raamat "Kuidas telefoniga filmi teha".

2017. aastal andis ta välja DVD oma parimatest töödest "Best of Rao Heidmets".Ester: Best of Rao Heidmets [Videosalvestis]

Eesti Kinoliidu ja Eesti Kunstnike Liidu liige.

 Elulugu 
Heidmets soovis filmindusega tegelema hakata juba pärast keskkooli lõppu, kuid vältimaks NSV sõjaväkke värbamist otsustas astuda ülikooli. Moskva kinokunsti eriala oli välistatud suure konkursi ja kehva keeleoskuse tõttu. "Kuna olin lõpetanud Koidula kooli matemaatika-füüsikaklassi, polnud mul nende ainetega probleeme, sain Tallinna Polütehnilisse Instituuti sisse ja lõpetasin selle elektriinsenerina. Õppimise ajal hakkasin Nukufilmiga sidemeid looma ja pärast lõpetamist läksin sinna tööle."

Ülikoolipäevil osales underground-filmide tegemisel koos Hardi Volmeri, Jaak Arro ja teistega rühmituses Päratrust Film. 1982. aastal asus tööle stuudiosse Tallinnfilm animaatorina, aastail 1983–1994 oli samas ka nukufilmide režissöör. Kui Heidmetsalt küsiti, kas ta oleks tahtnud teha pigem mängu- või nukufilme, vastas ta niiː "Kõik tahaks suuri mängufilme teha, aga selleks pidi tollal Moskva kõrgema kinokooli ära lõpetama, alles siis võisid režissöörina Tallinnfilmi tulla."

1991. aastal rajas ta Rao Heidmetsa Filmistuudio, kus on tootnud oma mõlemad mängufilmid ja filmi "Elulood" (2007). 

1999–2001 töötas Heidmets Eesti Televisioonis laste- ja noorteprogrammi peaprodutsendina. 2002. aastast on ta stuudio Nukufilm režissöör.

Rao Heidmets on osalenud mitme rahvusvahelise animafilmide festivali žüriis. 1997–1999 oli ta Eesti Filmi Sihtasutuse eksperdikomisjoni liige. 

Aastatel 1996–2019 oli Heidmets Eesti Animatsiooni Liidu esimees.

 Filmitalu 
Kubja-Mardi talu asub Palamulla külas Raplamaal ning Filmitaluks sai see 3. mail 2018. Filmitalu eestvedajad ning MTÜ juhatuse liikmed on Rao Heidmets ja Eva Toome.Teatmik.ee Talulauta ehitatud stuudios antakse filmiõpet töötubade, koolituste, animateraapia, esitluste ja loengute kaudu.Filmitalu: Filmiõpetus

 Filmid 
Rao Heidmets on lavastanud filme. Tema animafilmides on vahel kasutatud isegi inimesesuurusi nukke ja elavaid inimesi nukkudena. Heidmetsa filmid on tihti fantaasiarikkad ja sürrealistlikud. Film "Papa Carlo teater" on ainuke eesti film, mis Cannes'i filmifestivali võistlusprogrammi valituna on olnud nomineeritud auhinnale Kuldne Palmioks (lühifilmi kategoorias).

+AastaNimiFilmi liikRežissöörStsenaristMuuMärkused1979"Kaupmees ja ahvid"nukufilmkunstnik-multiplikaatorKaaskunstnik-multiplikaatorid: Kristel Kallasvee, Tõnis Sahkai. Režissöör Elbert Tuganov1979"Giufa"nukufilmkunstniku assistentRežissöör Elbert Tuganov1980"Ohver"nukufilmnukkude ja dekoratsioonide valmistajaTeised nukkude ja dekoratsioonide valmistajad Jan Kalleon, Heikki Üleksin, Ilmar Ernits. Režissöör Elbert Tuganov1980"Välek Vibulane"nukufilmkunstnik-multiplikaatorKaaskunstnik-multiplikaator: Kristel Kallasvee. Elar Kuusi jutustuse "Kotkakoopa Poeg" ainetel. Režissöör Heino Pars1982"Pagar ja korstnapühkija"nukufilmkunstnik-multiplikaatorKaaskunstnik-multiplikaatorid: Tõnis Sahkai, Aarne Ahi, Margus Bamberg, Andres Vaik. Režissöör Kalju Kivi1983"Tuvitädi"nukufilmanimaator1983"Meemeistrite linn"nukufilmkunstnik-multiplikaatorKaaskunstnik-multiplikaatorid: Margus Bamberg, Kalju Kurepõld, Tõnis Sahkai, Andres Vaik. Režissöör Heino Pars1985"Nuril"nukufilmkunstnik-multiplikaator1986"Kaelkirjak"nukufilmdublaaži režissöör	1987"Serenaad"nukufilmkunstnik1988"Papa Carlo teater"nukufilm1989"Noblesse Oblige"nukufilmanimaatorKaasstsenaristid Priit Pärn ja Jaak Arro. Teised animaatorid: Tõnis Sahkai, Triin Sarapik, Andres Mänd, Ülle Laanemets1990"Koolilood III. Astronoomiatund"nukufilmRežissöör Tõnis Sahkai1991"Päkapikupuu"nukufilm1991"Kingikratt"nukufilmRežissöör Aarne Ahi1993"Taaselustamise väli"dokumentaalfilm1994"Elutuba"nukufilm1998"Kallis härra Q"täispikk mängufilmprodutsent, kunstnik, monteerijaKaasstsenarist Indrek Rohtmets. Kaaskunstnik Ene-Liis Semper. Kaasmonteerija Sirje Haagel2001"Heinaloom"lühimängufilm, komöödiaprodutsent2002"Collective Witchcraft"1minutine nukufilm, reklaam2003"Irresistible Opportunities"1minutine nukufilm, reklaam2003"Gravity Miracle"1minutine nukufilm, reklaam2003"Jewelry Addiction"1minutine nukufilm, reklaam2003"Enigmatical Lover"1minutine nukufilm, reklaam2003"Instinkt"nukufilmmonteerijaKaasmonteerija Urmas Jõemees2004"Miriam mängib peitust"nukufilmpiltstsenaariumi joonistajaRežissöör Priit Tender2005"Concistador"1minutine nukufilm, reklaam2005"Crazy Hour"1minutine nukufilm, reklaam2006"Pärlimees"nukufilmidee autor, kunstnik, monteerijaKaaskunstnikud Liina Keevallik, Keesi Kapsta. Kaasmonteerija Kersti Miilen2007"Miriami teatriseiklus"nukufilmpiltstsenaariumi joonistajaRežissöör Priit Tender2007"Elulood"dokumentaalfilm, joonisfilmprodutsentKaasstsenarist Mats Traat2008"Kaasasündinud kohustused"nukufilmmonteerijaKaasmonteerija Urmas Jõemees2009"Miriami katkine pilt"nukufilmpiltstsenaariumi joonistajaRežissöör Priit Tender2011"Prohveti sünd"nukufilmkunstnik, monteerijaKaasmonteerija Urmas Jõemees.2012"Miriami köögikombain"nukufilmpiltstsenaariumi joonistajaRežissöör Andres Tenusaar2012"Muna"lühimängufilm, nukufilmprodutsent, idee autor, monteerija2016"Elu enne elu"animafilmprodutsent, kunstnik, monteerijaKaasmonteerija Urmas Jõemees2017"Vaata rändajat"dokumentaalfilm, animafilmprodutsent, monteerija, graafiline disainer, digipildi töötlejaKaasmonteerija Urmas Jõemees. Teine digipildi töötleja Pauline Heidmets. Film räägib rännumehe Hendrik Relve kohtumisest piisoniga
Kõik tabeli andmed on pärit Eesti Filmi Andmebaasist.https://www.efis.ee/et/abi/moodulid/otsing?search_type=Titles&keywords=rao+heidmets

 Tunnustus 
 2005 – Valgetähe V klassi teenetemärk

Filmiauhinnad
1983 parim animafilm, III üleliiduline noorte kinematografistide festival Kišinjovis, NSV Liit – filmi "Tuvitädi" ees
1983 parim debüütfilm, III animafilmifestival "Rapla 1984" – filmi "Tuvitädi" eest
1986 III koht, I NSV Liidu Kinoliidu animafilmifestival Repinos, NSV Liit – filmi "Kaelkirjak" eest
1988 II koht, III NSV Liidu Kinoliidu animafilmifestival Thbilisis, NSV Liit – filmi "Papa Carlo teater" eest
1989 grand prix, XIII rahvusvaheline animafilmifestival CINANIMA, Espinho, Portugal – filmi "Papa Carlo teater" eest
1989 – nominatsioon, Cannes'i filmifestival, Prantsusmaa – filmi "Papa Carlo teater" eest
1990 II koht, NSV Liidu Kinoliidu animafilmifestival Bolševos – filmi "Noblesse oblige" eest
1992 publikupreemia "Bourg-en-Bresse", animafilmifestival "Jeunesse's", Prantsusmaa – filmi "Päkapikupuu" eest
1994 Kuldkentaur (parima animafilmi auhind), Peterburi rahvusvaheline animafilmifestival "Message to Man", Venemaa – filmi "Elutuba" eest
1995 Rosella Lamina personaalpreemia, XI Odense rahvusvaheline filmifestival, Taani – filmi "Elutuba" eest
1995 žürii eriauhind, I Antalya rahvusvaheline Euroopa filmide festival, Türgi – filmi "Elutuba" eest
1997 peaauhind (kategoorias Eesti animafilm 1991-1997), festival "Pärnu filmipäevad '97" – filmi "Elutuba" eest
1999 laste žürii auhind "El Rapto Mas Cool", V México rahvusvaheline laste- (...ja mitte päris laste)filmide festival, Mehhiko – filmi "Kallis härra Q" eest
1999 laste- ja noortežürii auhind, Cottbusi rahvusvaheline filmifestival, Saksamaa – filmi "Kallis härra Q" eest
2003 Jose Abeli auhind, XXVII rahvusvaheline animafilmide festival CINANIMA, Espinho, Portugal – filmi "Instinkt" eest
2003 auhind originaalsuse eest, VIII Peterburi keskkonnateemaliste filmide festival "Green Vision", Venemaa – filmi "Instinkt" eest
2003 parim animafilm, VII Ismailia rahvusvaheline dokumentaal- ja lühifilmide festival, Egiptus – filmi "Instinkt" eest
2003 žürii eriauhind ja kriitikute eriauhind, filmifestival "Krok", Ukraina – filmi "Instinkt" eest
2004 Hiroshima eriauhind, X Hiroshima rahvusvaheline animafestival, Jaapan – filmi "Instinkt" eest
2004 II auhind, XII Stuttgardi rahvusvaheline animafilmide festival, Saksamaa – filmi "Instinkt" eest
2004 parim animafilm (10–30-minutiliste filmide kategoorias), II rahvusvaheline animafilmide festival BIMINI, Läti – filmi "Instinkt" eest
2004 parim animafilm, filmifestival "Avanca", Portugal – filmi "Instinkt" eest
2005 meisterlikkuse auhind, VIII animafilmide festival "Animajevka", Mogiljov, Valgevene – filmi "Instinkt" eest
2006 parim animafilm, XIV Santiago rahvusvaheline lühifilmide festival, Tšiili – filmi "Pärlimees" eest
2006 žürii eridiplom, animafilmifestival "Tindirindis", Leedu – filmi "Pärlimees" eest
2007 žürii eriauhind, XI ökoloogiateemaliste telefilmide festival Hantõ-Mansiiskis, Venemaa – filmi "Pärlimees" eest
2008 Kuldne Gunnar, Fredrikstadi animafilmide festival, Norra – filmi "Kaasasündinud kohustused" eest
2008 parim animafilm, Siena lühifilmide festival, Itaalia – filmi "Kaasasündinud kohustused" eest
2009 Aleksandr Tatarski nimeline auhind, filmifestival "Krok", Ukraina – filmi "Kaasasündinud kohustused" eest
2009 Pronksist Pegasus, Poznani rahvusvaheline animafilmide festival "Animator", Poola – filmi "Kaasasündinud kohustused" eest
2009 grand prix (lühifilmid), Ottawa rahvusvaheline animafilmide festival, Kanada – filmi "Kaasasündinud kohustused" eest

Ise peab ta neist tähtsamaiks Kanadas Ottawa ja Portugali Espinho festivalilt võidetud Grand Prix'd ning Kuldse Palmioksa nominatsiooni Cannes'is.

 Isiklikku 
Tema vend on Tallinna Ülikooli professor Mati Heidmets.

 Viited 

 Välislingid 

 Nukufilm: Rao Heidmets
 Artikkel filmist "Elulood" ajakirjas Teater. Muusika. Kino
 Film "Instinkt"

Kategooria:Eesti filmilavastajad
Kategooria:Valgetähe V klassi teenetemärgi kavalerid
Kategooria:Sündinud 1956